พอดีเมื่อวานลูกสาวอุ้มแมวออกไปอยู่นอกบ้านพอวางลงหันหลังกลับแมวเลยงับเข้าที่ข้ามีรอยแผลถลอกและเลือดซึมแต่ไม่ลึกครับ แมวเป็นแมวเลี้ยงแบบปล่อยให้อยู่นอกบ้านแต่ไม่ได้ฉีดหวัคซีน ปกติแมวจะไม่กัดเคยอุ้มเล่นอยู่ และลูกสาวเคยฉีดหวัคซีนพิษสุนัขบ้านตอนประมานสามขวบเพราะโดนหมาข่วน อยากเรียนถามคุนว่าต้องพาน้องไปฉีดหวัคซีนใหม่ หรือรอสังเกตอาการแมวก่อนครับ และไปภายในกี่วัน กี่ชั่วโมงเพราะตอนนี้ยังไม่สะดวกไปครับ
สวัสดีค่ะ หากเป็นแมวที่เลี้ยงแบบปล่อยนอกบ้าน และแมวไม่เคยได้รับการฉีดวัคซีนพิษสุนัขบ้า แนะนำควรพาลูกสาวไปฉีดวัคซีนค่ะ โดยหากลูกสาวเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็มเมื่อตอนอายุ 3 ขวบ ให้ฉีดกระตุ้นเพียง 2 เข็ม ก็จะเพียงพอในการป้องกันการเกิดโรคค่ะหากต้องการสังเกตอาการแมวไปก่อน ให้สังเกตไปประมาณ 4-5 วัน หากแมวไม่ตายหรือหนีหายไปไหน แสดงว่าแมวไม่ได้เป็นโรคพิษสุนัขบ้า อาจไม่จำเป็นต้องไปฉีดวัคซีนก็ได้ค่ะสำหรับแผลที่มีเลือดออกที่ขาดังกล่าวให้ล้างทำความสะอาดด้วยสบู่หรือน้ำยาฆ่าเชื้อ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ หากแผลมีการอักเสบบวมแดง ควรไปพบแพทย์เพื่อรับยาปฏิชีวนะและให้แพทย์ดูแลบาดแผลให้ค่ะ